Nekropola stećaka Barzonja
<s>Nekropola stećaka Barzonja, opština Tomislavgrad,  Bosna i Hercegovina.</s><s>Nekropola je i nacionalni spomenik BiH.</s><s>Nacionalni spomenik čini nekropola sa 64 stećka.</s>

<s>Istorija 
Na lokalitetu Barzonja su pronađeni tragovi otvorenog praistorijskog naselja.</s><s>Na lokalitetu Podjelinak  je gradina, naselje malih dimenzija (50X25 m), a pronađeni su komadići zemljanih posuda i žrvnjeva, najvjerojatnije iz bronzanog i željeznog doba.</s><s>Na lokalitetu Sesaruša, ostaci praistorijske gradine (85X85 m) i rimske utvrde obilovali su arheološkim materijalom koji upućuje na bronzano, željezno i rimsko doba.</s>

<s>Kamene gomile su registrirane na lokalitetima Hrbine-Risovac.</s><s>Slučajni nalazi novca, dvije grčke drahme Dyrrachiuma (229. – 100. godine p.n.e.) i drahma Apolonije (229. – 100. godine p.n.e.) sa nalazišta Bare svjedoče o robnonovčanom gospodarstvu krajem željeznog doba.</s>

<s>Na nalazištu Bare je pronađen rimski novac Galijena (253.-268.) i Aurelijana (270.-275.)(4).</s>

<s>Istorijski podaci o ovom kraju u srednjovjekovnom periodu vrlo su oskudni.</s><s>Blidinje je pripadalo Drežnici, u sastavu župe Večerići (Večenike) u Humskoj zemlji.</s><s>Od 1325. godine Blidinje je u sklopu Bosne kojom je upravljala loza Kotromanića.</s><s>U Drežnici živio je bosanski plemić Mastan Bubanjić.</s>

<s>Lokacija 
Nekropola Barzonja je udaljena od Blidinjskog jezera oko 1000 m, prema zapadu.</s><s>Nalazi se u prirodnom ambijentu, sa lijepim pogledom na jezero i okolna uzvišenja.</s><s>Osim makadamskog puta koji nekropolu dijeli na južni i sjeverni dio i obližnjih niskih kamenih ograda, u neposrednoj blizini nema nikakve gradnje.</s>

<s>Opis 
Nekropola sa stećcima je presječena na dva dijela starim makadamskim putom koji vodi prema Svinjači.</s><s>Stećci su podijeljeni u tri grupe.</s><s>Jednu grupu čini deset stećaka lociranih na uzvišenju u krajnjem, južnom dijelu nekropole.</s><s>Druga grupa zauzima središnji, zapadni dio nekropole i prostire se uz put.</s><s>Najveći broj stećaka (ukupno 49) nalazi se sjeverno od puta.</s>

<s>Nekropola se sastoji od ukupno 64 stećka.</s><s>Od toga 3 su sljemenjaka, 16 je sanduka i 45 ploča.</s><s>U neposrednoj blizini je nekoliko dislociranih stećaka ili fragmenata koji su iskorišteni u kamenim ogradama.</s>

<s>Jedanaest stećaka je ukrašeno.</s><s>Motivi su: rozeta, krst, dio štita, bordura sa spiralama, žensko kolo i vrpca.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Marko Vego,  Sarajevo: Izdanje Zemaljskog muzeja, knjiga III, 1964.</s><s>Zbornik srednjovjekovnih natpisa Bosne i Hercegovine.</s>

<s>Reference</s>

<s>B
Nacionalni spomenici u Tomislavgradu
Tropolje</s>

